लखनऊ. साल 2015 अपने आखिरी पड़ाव पर है। इस साल यूपी में कई ऐसी घटनाएं हुईं, जिन्होंने लोगों को पूरी तरह झकझोर दिया। राजधानी का चर्चित गौरी मर्डर केस सबसे दर्दनाक घटनाओं में से एक है। वहीं, अमरमणि की बहू सारा की मौत को भी लोग आज तक भूल नहीं पाए हैं। इन हत्याकांडों ने कानून की व्यवस्था पर भी सवाल उठाए थे। dainikbhaskar.com ईयर एंडर सिरीज के तहत आपको ऐसी ही पांच घटनाओं के बारे में बताने जा रहा है।
टुकड़ों में मिली थी गौरी की लाश
पीजीआई थानाक्षेत्र के शहीद पथ के सर्विस लेन पर 2 फरवरी की सुबह कुछ लोगों ने सड़क के किनारे दो कटे पैर देखें। जांच में पता चला कि वो किसी युवती के पैर हैं। इसके बाद पुलिस ने तलाशी अभियान चलाया तो पैर मिलने वाली जगह से करीब एक किमी की दूरी पर युवती का एक हाथ और धड़ मिला। शव की शिनाख्त अमीनाबाद में रहने वाली गौरी श्रीवास्तव के रूप में हुई।
कैसे वारदात को दिया अंजाम?
चर्चित गौरी मर्डर केस का खुलासा करते हुए पुलिस ने बताया कि गौरी की हत्या उसके ही प्रेमी हिमांशु ने की थी। हत्यारे ने बताया कि उसने कैसे मर्डर को अंजाम दिया और कैसे गौरी की लाश को ठिकाने लगाया। हिमांशु के मुताबिक, उसके घरवाले पिछले कुछ दिनों से शादी में शामिल होने मुंबई गए हुए थे। ऐसे में उसने गौरी से मिलने की योजना बनाई। गौरी की तबीयत खराब चल रही थी। उसे पीलिया हुआ था। इसलिए वो मिलने के लिए तैयार नहीं थी। हिमांशु के लगातार दबाव बनाए जाने के बाद वो उससे मिलने गई।
1 फरवरी को मिलना हुआ तय
1 फरवरी को लाटूश रोड स्थित होटल इंटरनेशनल में दोनों का मिलना तय हुआ। गौरी को लेने के लिए हिमांशु अशोक नगर मोड़ पर पहुंचा। वहां दोनों मिले और बाइक से हुसैनगंज चौराहे की ओर निकल पड़े। पुलिस के मुताबिक, दोनों के बीच काफी देर तक बातें होती रहीं। इसी बीच दोनों में फिजिकल रिलेशन भी बना। इसके बाद हिमांशु गौरी का मोबाइल देखने के लिए जिद करने लगा। उसने उससे मोबाइल का लॉक खोलने के लिए कहा। गौरी नहीं मानी। आखिरकार, जबरदस्ती करने के बाद उसने मोबाइल का लॉक खोल दिया।
अश्लील फोटो बनी घटना की वजह
हिमांशु ने गौरी के मोबाइल को चेक करना शुरू कर दिया। मोबाइल में गौरी की आपत्तिजनक फोटो और क्लिपिंग देखकर वह भड़क उठा। इसी दौरान जब गौरी ने बताया कि उसकी दो युवकों से बातचीत होती है तो यह सुनते ही हिमांशु आपा खो बैठा और उसने गौरी का गला दबाकर हत्या कर दी।
शव के किए टुकड़े-टुकड़े
गौरी की हत्या के बाद हिमांशु बाजार गया। वहां उसने शराब पी और आरी, पॉलीथीन, बैग खरीदा। इसके बाद उसने गौरी के शव के टुकड़े-टुकड़े कर दिए। ऐसा करते वक्त गौरी का खून निकलकर घर से बाहर नहीं जाए, इसके लिए उसने घर से निकलने वाली नाली में गौरी के कपड़े ठूंस दिए। इसके बाद खून से सने कपड़े और शव को बैग में भर कर तीन-चार चक्कर में अलग जगह फेंका था।
आगे की स्लाइड्स में पढ़िए, सारा की सड़क हादसे में मौत या साजिशन हत्या...
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva